– Захапленне футболам само па сабе з’яўляецца нейтральнай з’явай. Чалавек можа праводзіць свой вольны час так, як яму падабаецца. Але пры гэтым захапленне не павінна быць перашкодай для выканання сваіх непасрэдных абавязкаў (дапамога бацькам, навучанне, выхаванне дзяцей, прысутнасць у жыцці сваёй сям’і і г.д.). Касцёл не вызначае пэўным асобным чынам стаўленне да захаплення футболам, таму ацэньваць яго варта па агульных маральных крытэрыях: адказнасці, павагі да іншых, сумленнасці. Цалкам нармальна падтрымліваць сваю каманду, але ніяк не прымальна абражаць і грэбліва ставіцца да прыхільнікаў камандаў-сапернікаў.